Oznámenie Komisie Európskemu parlamentu podľa druhého pododseku článku 251 ods. 2 Zmluvy o ES, ktoré sa týka spoločnej pozície Rady o prijatí návrhu nariadenia Európskeho parlamentu a Rady, ktorým sa mení a dopĺňa Dohovor, ktorým sa vykonáva Schengenská dohoda zo 14. júna 1985 o postupnom odstránení kontrol na spoločných hraniciach vzhľadom na prístup útvarov v členských štátoch zodpovedných za vydávanie potvrdení o registrácii vozidiel k Schengenskému informačnému systému /* KOM/2005/0003 v konečnom znení - COD 2003/0198 */





Brusel, 10.01.2005 KOM(2005) 3 konečná verzia 2003/0198 COD OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o ES, ktoré sa týka spoločnej pozície Rady o prijatí návrhu nariadenia Európskeho parlamentu a Rady, ktorým sa mení a dopĺňa Dohovor, ktorým sa vykonáva Schengenská dohoda zo 14. júna 1985 o postupnom odstránení kontrol na spoločných hraniciach vzhľadom na prístup útvarov v členských štátoch zodpovedných za vydávanie potvrdení o registrácii vozidiel k Schengenskému informačnému systému 2003/0198 COD OZNÁMENIE KOMISIE EURÓPSKEMU PARLAMENTUpodľa druhého pododseku článku 251 ods. 2 Zmluvy o ES, ktoré sa týka spoločnej pozície Rady o prijatí návrhu nariadenia Európskeho parlamentu a Rady, ktorým sa mení a dopĺňa Dohovor, ktorým sa vykonáva Schengenská dohoda zo 14. júna 1985 o postupnom odstránení kontrol na spoločných hraniciach vzhľadom na prístup útvarov v členských štátoch zodpovedných za vydávanie potvrdení o registrácii vozidiel k Schengenskému informačnému systému KONTEXT +++++ TABLE +++++ ÚVOD Dňa 3. septembra 2003 Komisia predložila Rade návrh nariadenia Európskeho parlamentu a Rady, ktorým sa menia a dopĺňajú ustanovenia Dohovoru, ktorým sa vykonáva Schengenská dohoda zo 14. júna 1985 o postupnom odstránení kontrol na spoločných hraniciach vzhľadom na prístup orgánov a útvarov v členských štátoch zodpovedných za vydávanie potvrdení o registrácii vozidiel k Schengenskému informačnému systému. Všeobecným cieľom návrhu je zmeniť a doplniť Schengenský dohovor s cieľom zlepšiť spoluprácu medzi členskými štátmi vzhľadom na fungovanie vnútorného trhu. Osobitné ciele sú tieto: Po prvé, tento návrh prispieva k realizácii spoločnej dopravnej politiky tým, že členským štátom poskytuje dodatočné prostriedky na činnosť zameranú na vzájomnú pomoc pri opätovnej registrácii vozidiel a tým zjednodušuje vzájomné uznávanie potvrdení o registrácii vozidiel vydávaných iným členským štátom. Po druhé, tento návrh znamená zdokonalenie Schengenského acquis v zmysle rozhodnutia Rady 1999/436[1]. Je to reálny príspevok k rade iniciatív, ktoré zdokonaľujú Schengenské acquis a sú zamerané na zvýšenie funkčnosti SIS. Po tretie, návrh prispeje k dosiahnutiu cieľov vyjadrených na zasadnutí Európskej rady v Tampere, najmä cieľa uvedeného v kapitole IX „Zintenzívnenie spolupráce v boji proti zločinu“, v oddiele C „Boj proti zločinu v rámci celej Únie“, odsek 43 „Maximálny prínos by mal vyplývať zo spolupráce medzi orgánmi členských štátov pri vyšetrovaní zločinu presahujúceho hranice v akomkoľvek členskom štáte“. ZMENY A DOPLNENIA Parlament doručil svoje stanovisko, ktoré navrhuje 10 zmien a doplnení 1. apríla 20042. Všetky navrhované zmeny a doplnenia Parlamentu, ktoré sú pre Komisiu prijateľné (zmeny a doplnenia č. 1, 2, 3, 5, 6 a 7) boli zahrnuté do textu. Spoločná pozícia sa taktiež venovala zmene a doplneniu č. 8. Ostatné zmeny a doplnenia (zmeny a doplnenia č. 4, 10 a 11), ktoré neboli pre Komisiu prijateľné, neboli do spoločnej pozície zahrnuté, pretože sa zdá, že súčasný návrh nariadenia neposkytuje správny a dostatočný právny základ pre tieto ustanovenia. Ďalšie zmeny a doplnenia predložené Radou sú pre Komisiu prijateľné, konkrétne zmeny a doplnenia výrazu „alebo zrušené“ v bodoch odôvodnenia 6, 7 a 15; výrazu „alebo zrušené“ v článku 1, článku 102a ods. 1 písm. c); výrazu „a postúpiť ich týmto útvarom“ v článku 1, článku 102a ods. 2; a odsekov 3,4 a 5 článku 2. ZÁVERY Spoločná pozícia bola oficiálne prijatá Radou 22. decembra 2004 jednomyseľne. Komisia podporuje spoločnú pozíciu. [1] Rozhodnutie Rady 1999/436/ES z 20. mája 1999, ktorým sa v súlade s príslušnými ustanoveniami Zmluvy o založení Európskeho spoločenstva a Zmluvy o Európskej únii ustanovuje právny základ pre každé z ustanovení alebo rozhodnutí, ktoré predstavujú acquis Ú. v. ES L 176 z 10.7.1999, strana 17-30. 2 Výsledok prvého čítania v Parlamente je uvedený v dokumente 7965/04 CODEC485 SIRIS 49 COMIX 231.